Terwyl die deelnemers op die groep eilande bly, gaan Nico en die produksiespan op die hoofeiland daar naby tuis.
Tydens die verfilming ervaar hy nes die deelnemers daagliks hoe die adrenalien deur sy are bruis, vertel die aantreklike aanbieder.
“Ons stel die deelnemers in die loop van die seisoen bloot aan baie verrassings, wat maak dat hulle hul strategieë heeltyd moet heroorweeg en op die ingewing van die oomblik ’n plan moet maak,” beaam Ingrid Engelbrecht, publisiteitsbeampte van M-Net.
“Hulle verstaan nie net van oorlewing en hoe om die hongerpyne te trotseer nie, maar beraam heeltyd strategieë om ’n stappie vooruit te wees,” verduidelik Ingrid.
In die bondel is ’n hele paar denkers, oordonderende persoonlikhede en natuurlik dié wat al die verkeerde knoppies gaan druk om op die ander se senuwees te werk, sê Ingrid.
Nico is al sedert die begindae van die eerste Survivor-reeks wat in Amerika uitgesaai is en deur Jeff Probst aangebied word ’n groot aanhanger. Toe die reeks daarna deur M-Net vir Suid-Afrika verfilm is, het hy self ingeskryf en dit gemaak tot by “die kortlys van 20 of 30 kandidate.